**Αγαπητοί γονείς,**

Ο αγιασμός του σχολείου θα πραγματοποιηθεί στις **13/09/2021** στις **8:30** .

Οι μαθητές της Α΄ Δημοτικού θα προσέλθουν συνοδευόμενοι από έναν μόνο γονέα ή κηδεμόνα, οι μαθητές των άλλων τάξεων θα εισέλθουν στο Σχολείο χωρίς συνοδεία γονέα και θα ανέβουν στις αίθουσες με την καθοδήγηση των εκπαιδευτικών. Όλοι οι μαθητές και συνοδοί θα εισέρχονται στο χώρο του Σχολείου με μάσκες. Ιδιαίτερα για τους μαθητές της Α΄ τάξης θα εισέρχονται στο προαύλιο του Σχολείου σε προκαθορισμένα σημεία, ώστε να υπάρχουν αποστάσεις ασφαλείας. **Όλοι οι μαθητές που θα προσέλθουν στο Σχολείο τη Δευτέρα 13/9/2021 στον αγιασμό θα φέρουν μαζί τους τη βεβαίωση του αρνητικού self test**.

Στις 9.30 μετά τον Αγιασμό οι μαθητές θα αποχωρήσουν.

Την Τρίτη 14/9/2021 οι μαθητές θα προσέλθουν στις 8.00-8.15 και θα αποχωρήσουν ως εξής:

Οι μαθητές των Α΄, Β΄ & Γ τάξεων θα αποχωρήσουν στις 11.30.

Οι μαθητές των Δ΄, Ε΄ & Στ΄ τάξεων θα αποχωρήσουν στις 12.30

Το πρόγραμμα της επόμενης ημέρας θα αναρτηθεί στην ιστοσελίδα μας. Για την αποφυγή συνωστισμού, δεν θα προσέλθουν οι γονείς.

Για την ασφάλειά σας και την ομαλή λειτουργία του Σχολείου μας με γνώμονα την  πρόληψη ή διασπορά του COVID-19, είναι εξαιρετικά σημαντικό να προσέξετε τα εξής:

  1.Τα παιδιά που εμφανίζουν πυρετό, βήχα ή άλλα συμπτώματα συμβατά με covid-19 (δυσκολία στην αναπνοή, μυαλγίες, ρίγος, πονοκέφαλος, δυσκαταποσία, ρινική  συμφόρηση/καταρροή, ναυτία/έμετος, κοιλιακό άλγος/διαρροϊκές κενώσεις)  **απαγορεύεται** να προσέρχονται στο σχολείο. Πριν την αναχώρηση από το σπίτι τα παιδιά να θερμομετριούνται.

  2.Καθημερινά κάθε παιδί πρέπει να είναι εφοδιασμένο με 2 τουλάχιστον καθαρές μάσκες, σε ξεχωριστό σακουλάκι η κάθε μια, καθώς και με αντισηπτικό υγρό ή μαντηλάκια και ατομικό μπουκαλάκι νερού.

  3.Όταν συντρέχουν σημαντικοί λόγοι, η επίσκεψη στο σχολείο θα

 γίνεται κατόπιν ραντεβού και μόνο με χρήση μάσκας.

**Ευχόμαστε καλή σχολική χρονιά και καλή πρόοδο στα παιδιά.**

 Η Διεύθυνση του Σχολείου